Ohjelman ovat mahdollistaneet järjestön kumppanit ja ystävät.
VALTAKUNNAN MANDAATTI: JULISTAA EVANKELIUMIA
EVANKELISTA NATHAN MORRIS
LUNASTUS. NYT ON KOITTANUT -
SADONKORJUUN AIKA.
PELASTUS. HÄNEN KIRKKAUTENSA LOISTAA -
KAIKILLE KANSOILLE.
VAPAUS KAIKILLE SUKUPOLVILLE.
Tulossa: -
Meidän pitää olla sukupolvi, jolla on Pyhän Hengen DNA, -
niin että tajuamme, että Jeesuksen Kristuksen veressä on voima.
Jumalan Henki lankea tuoreesti yllemme
Hei! Olen evankelista Nathan Morris.
Olen innoissani, ja sydämeni on täynnä odotusta.
Esitämme ykkösosan sanomastani Buenos Airesista Argentiinasta.
Sen otsikko on Betsaidan sukupolvi.
Olin ystävieni Claudio ja Betty Freidzonien kanssa.
Heidän seurakunnassaan on herätys. Ihmiset nukkuivat kadulla -
päästäkseen näihin tilaisuuksiin.
Pyhä Henki vuodatettiin. Ihmeet seurasivat Sanan saarnaamista.
Tässä tulee ykkösosa "Betsaidan sukupolvesta".
Sen jälkeen rukoilemme.
Mark. 8:22:ssa sanotaan näin.
Tässä puhutaan Jeesuksesta.
"He tulivat Beetsaidaan. Siellä Jeesuksen luo tuotiin sokea mies -
ja häntä pyydettiin koskettamaan tätä."
"Hän tarttui sokeaa kädestä ja talutti hänet kylän ulkopuolelle."
"Sitten hän sylkäisi miehen silmiin, pani kätensä hänen päälleen -
ja kysyi: 'Näetkö mitään?'"
"Mies katsoi ylös ja sanoi: 'Näen ihmisiä, -
näen ikään kuin käveleviä puita.'"
"Sitten Jeesus pani uudestaan kätensä hänen silmilleen, -
ja nyt mies näki tarkasti.
Hän oli parantunut ja näki kaiken aivan selvästi."
"Ja Jeesus lähetti hänet kotiin sanoen: -
'Älä edes poikkea kylään.'"
Luen jakeen 23 uudelleen.
"Hän tarttui sokeaa kädestä ja talutti hänet kylän ulkopuolelle."
Tänään saarnani otsikko on "Betsaidan sukupolvi".
Betsaidan sukupolvi.
Kautta Uuden testamentin -
sokeiden parantamisihme -
on yleisimpiä ihmeitä.
Kerrotaan, miten Jeesus avasi sokeiden silmiä.
Vaikka tämä ihme on voimallinen, -
ihminen voi olla sokea monella tavalla.
Ihminen voi nähdä fyysisesti -
mutta olla sokea hengellisesti.
Jeesus sanoi sen ajan uskonnollisille, -
niille, joilla oli jumalisuuden muoto -
mutta jotka kielsivät Kristuksen voiman, -
Jeesus sanoi, että he ovat kuin sokeat, -
jotka taluttavat sokeita.
He molemmat putoavat ojaan.
Meidän pitää olla sukupolvi, -
jonka hengelliset silmät ovat avoinna -
ja jolla ei ole uskonnollisuuden muotoa.
Apostoli Paavali sanoi, -
ettei hän tullut suostuttelevin sanoin -
tai inhimillisen viisauden keinoin, -
vaan hän tuli osoittaen Henkeä -
ja voimaa.
Ja voimaa.
En halua olla sellainen, jolla on jumalisuuden muoto -
mutta ei mitään osoitusta.
Se on sydämeni kaipuu.
Huudan vielä tänäkin päivänä.
Olen nähnyt sokeiden silmien ja kuurojen korvien avautuvan.
Olen nähnyt rampojen alkavan kävellä.
Olen nähnyt HIViin kuolemaisillaan olevien, -
laihojen kuin luurankojen, -
alkavan nousta.
Vuotta myöhemmin he olivat normaaleja, terveitä.
Mutta sydämeni huuto on: "Herra, -
älä anna tulen sammua."
"Haluan nähdä kirkkautesi -
minun sukupolvessani."
"Olet ihmeitä tekevä Jumala."
Luin tekstin.
Jeesus oli tekemäisillään jotain uskomatonta.
Raamattu sanoo, että Jeesus meni Betsaidaan.
Hän meni Betsaida-nimiseen paikkaan.
Raamattu sanoo, -
että Jeesuksen luo tuotiin sokea mies.
Jeesuksen jalkojen juureen tuotiin sokea mies.
Raamattu kertoo, että kun sokea mies tuli, -
Jeesus ojensi kätensä. Hän tarttui sokeaa kädestä -
ja talutti hänet kaupungin ulkopuolelle.
Minulla on joitain kysymyksiä.
Ensinnäkin.
Aina kun tulet Jeesuksen luo, -
näet Jeesuksen aina ojentavan kätensä.
Tällä hetkellä Jeesus ojentaa kättään sinua kohti.
Mikä tilasi onkin.
Mitä elämässäsi onkin meneillään.
Jeesus ei sanonut sokealle: -
"Mikä vialla? Mitä tarvitset?"
Heti kun Hän näki tämän miehen tarvitsevan Häntä, -
Raamattu sanoo, että Hän ojensi kätensä, -
tarttui sokeaa kädestä ja vei hänet kaupungin ulkopuolelle."
Minä vain puhun teille.
Hän vei hänet kaupungin ulkopuolelle.
Hetkinen.
Eikö Jeesus vasta mennyt Betsaidaan?
Emmekö juuri lukeneet, että Jeesus käveli Betsaidaan?
Eikö Hän varmastikin halunnut sanoa jotain Betsaidassa?
Mikä sai Jeesuksen -
olemaan edes puhumatta sokealle?
Hän ei esitä ensimmäistäkään kysymystä.
Hän vain tarttui häneen ja vei hänet -
sen paikan ulkopuolelle, jonne Hän oli juuri saapunut.
Toiseksi jos Jeesus aikoi tehdä ihmeen, -
miksei Hän tehnyt sitä Beetsaidassa?
Jos Jeesus aikoi tehdä ihmeen, -
kaipa Hän tekisi sen Betsaidassa.
Koska kun Betsaidan asukkaat olisivat nähneet sen, -
koko paikka vavahtelisi.
Mutta Hän ei tehnyt niin.
Minulla on vielä yksi kysymys.
Sokea ei edes sanonut Jeesukselle mitään.
Jos joku tulisi, tarttuisi sinua kädestä -
ja alkaisi kävellä, -
kaipa kysyisit, mihin ollaan menossa.
Se kai on tämän sukupolven ongelma.
Esitämme Jumalalle liikaa kysymyksiä.
Välillä Jumala etsii sukupolvea, -
joka sanoo: "Jeesus, minne ikinä minua johdatkin, -
minä menen. Minä seuraan."
"Minne ikinä minua johdatkin, Jeesus."
"En ehkä tiedä päämäärää, -
mutta tiedän, että Sinä johdatat."
Raamattu sanoo, että vaellamme uskossa emmekä näkemisessä.
Evankeliumeissa on toinenkin mies, -
jolle Jeesus teki hyvin samanlaisen jutun.
Hän tuli sokean luo.
Jeesus käveli sokean luo.
Opetuslapset kysyivät, miksi mies on sokea.
Johtuuko se miehen vanhempien vai miehen omista synneistä?
Jeesus sanoi: "Ei kummankaan. Miehen sokeus johtuu siitä, -
että olen määrännyt, että Hänessä tulee ilmi kirkkauteni."
Olen oppinut, että toisinaan en aina ymmärrä kaikkea, -
mutta olen oppinut, että kun Jeesus on saanut työnsä valmiiksi, -
jos olen kuuliainen, olen astumaisillani ihmeiden alueelle.
Kohottakaa Jeesukselle ylistyshuuto.
Katsokaapa tätä.
Jeesus sylkäisi maahan, -
teki mutaa ja hieroi sitä miehen silmiin.
Mikä tämä juttu on Jeesuksen ja sylkemisen kanssa?
Hän sylki, teki mutaa -
ja painoi sen sokean silmiin.
Ja ikään kuin se ei vielä olisi riittänyt, Hän sanoi: "Mene."
"Mitä?"
"Jeesus, olen sokea."
"Ja sen lisäksi, että olen sokea, hieroit silmiini mutaa."
"Vaikka olisin näkevä, en edes näkisi tältä mudalta mitään."
"Ja silti käsket minua menemään."
Joskus Jumala vielä kutsuu tätä sukupolvea.
Voi tuntua siltä kuin silmissä olisi mutaa, mutta Jumala sanoo: "Mene!"
Sinun pitää mennä, vaikkei sinulla ole rahaa.
Pitää mennä, vaikka olisi keskeneräistä.
Mutta jos olet valmis ottamaan askeleen, -
Jeesus sanoi: "Haluan, että menet vain eteenpäin, -
vaikka olet sokea, vaikket vielä ole saanut ihmettäsi."
"Oletko valmis tottelemaan?"
"Jos tottelet, avaan pian silmäsi."
Teistä jotkut lähtevät täältä konferenssista -
sanoen: "Herra, tunnen tulesi."
"Olen saanut Sanan."
"Mutta ei näytä siltä, että olosuhteeni olisivat muuttuneet."
Tiedätkö, mitä Pyhä Henki sanoo?
"Mene! Kävele!"
"Liiku! Usko!"
"Ota askel! Ole kuuliainen!"
"Jos teet niin, vien sinut altaalle."
"Vien sinut joelle. Vaikutan niin, että sinussa syntyy -
jotain yliluonnollista."
Antakaa Jumalalle ylistyshuuto!
Tiesitkö, -
että sylki -
on parhaita asioita, -
joista saa DNA:n?
Jos ihmisen DNA halutaan selvittää, -
häneltä otetaan sylkinäyte, ja siitä selviävät hänen sukupolvensa.
Siitä selviävät hänen sukujuurensa.
Juutalaisuudessa oli uskomus, -
jonka mukaan vastasyntyneen lapsen syljessä -
oli parantavia ominaisuuksia.
Jeesus sylkäisi mieheen, -
koska Hän halusi sanoa: "Annan sinulle DNA:tani."
"Kun avaat silmäsi, näet elävän Jumalan Pojan."
"Alat nähdä Jeesuksen tavalla, jolla et ole Häntä ennen nähnyt."
Saarnaan monille tänään.
Kun Pyhä Henki tulee, -
näet Jeesuksen tavalla, jolla et ole ikinä aiemmin Häntä nähnyt.
Antakaa Jumalalle radikaali ylistys.
Pastorit, -
onko näköaistissasi Hänen DNA:nsa?
Koska eräänä päivänä seison vielä Jumalan edessä, -
ja rukoilen, että tässä työssä on Hänen DNA:nsa.
Se on valtakunnan DNA.
Se on sielujen DNA.
Se on kirkkauden DNA.
Se on DNA, jonka Pyhä Henki synnyttää.
Emme voi olla kuin Betsaidan sukupolvi.
Meidän pitää olla sukupolvi, -
jolla on Pyhän Hengen DNA, niin että tajuamme, -
että Jeesuksen Kristuksen veressä on voima.
Sano: "Aamen".
Pyhä Henki oli todella voimallinen Buenos Airesissa.
Et halua jäädä paitsi Betsaidan sukupolven osasta 2.
Seuraavaksi ylistystä Herää, Orlando -tapahtumasta.
Mukana olivat myös Nations Church ja Daniel Kolenda.
Mennään Herran läsnäoloon. Ylistetään Kuningastamme.
Sen jälkeen rukoilen kanssanne ja uskon ihmeeseen elämässänne.
Ylistetään Kuningas Jeesusta.
Nyt voi tapahtua ihme
Sillä Herran Henki on täällä
Ympärillä on merkit siitä
Että Herran Henki on täällä
Ja nyt voi tapahtua ihme
Sillä Herran Henki on täällä
Ympärillä on merkit siitä
Että Herran Henki on täällä
Jumalan Henki, lankea tuoreesti yllemme
Tarvitsemme läsnäoloasi
Tulkoon valtakuntasi
Tapahtukoon tahtosi
Maan päällä niin kuin taivaissa
Jumalan Henki, lankea tuoreesti yllemme
Tarvitsemme läsnäoloasi
Tulkoon valtakuntasi
Tapahtukoon tahtosi
Maan päällä niin kuin taivaissa
Jumalan Henki, lankea tuoreesti yllemme
Tarvitsemme läsnäoloasi
Tulkoon valtakuntasi
Tapahtukoon tahtosi
Maan päällä niin kuin taivaissa
Jumalan Henki, lankea tuoreesti yllemme
Tarvitsemme läsnäoloasi
Tulkoon valtakuntasi
Tapahtukoon tahtosi
Maan päällä niin kuin taivaissa
Tulkoon taivas
Se on rukouksemme
Tulkoon taivas
Jatketaan täältä studiosta.
Tänne on tullut rukouspyyntöjä eri puolilta.
Tänään kuulitte opetuksen "Betsaidan sukupolvi" osan 2.
Rukoilen, että meistä ei tule koskaan epäuskon ihmisiä -
vaan me kilvoittelemme aina saamamme uskon puolesta.
Että seisomme ja julistamme, että Jumala pelastaa, parantaa -
ja vapauttaa vangitut. Mieleeni muistui se, -
kun Johannes Kastaja lähetti opetuslapsensa Jeesuksen luo.
Johannes Kastaja oli juuri kastanut Herran Jordanilla.
He kuulivat Isän äänen ja näkivät Hengen laskeutuvan kyyhkysenä.
Isä sanoi: "Tämä on Poikani, johon olen mieltynyt."
Nyt Johannes lähetti opetuslapsensa kysymään Jeesukselta: -
"Oletko Sinä Messias, vai pitääkö etsiä vielä toista?"
Jeesus vastasi, Luuk. 7:22: -
"Menkää ja kertokaa Johannekselle, mitä olette nähneet ja kuulleet:
Sokeat saavat näkönsä, rammat kävelevät, spitaaliset puhdistuvat, -
kuurot kuulevat, kuolleet herätetään ja köyhille julistetaan evankeliumia."
Mahtavaa! Jeesus tarkoitti, että Pyhän Hengen voima on vuodatettu.
Kun Henki on vuodatettu, näet sen ja kuulet sen.
Näet merkit ja ihmeet. Kuulet evankeliumin julistuksen.
1. Kor. 4:20: "Jumalan valtakunta ei ole puheissa vaan voimassa."
1. Tess. 1:5: "evankeliumimme ei tullut luoksenne ainoastaan sanoina -
vaan myös voimana ja Pyhässä Hengessä".
Vau. Rukoilen, että sukupolvena -
me vaeltaisimme Pyhän Hengen voimassa.
Niin ettei se ole ainoastaan sanoina vaan Pyhän Hengen voimana.
Olen kirjoittanut: "Tämä ei ole ainoastaan sanojen valtakunta."
"Jumalaa ei järkeillä. Hänet ilmoitetaan."
Sanon uudelleen. Häntä ei järkeillä inhimillisellä viisaudella.
Pyhän Hengen voima ilmoittaa Hänet.
"Siksi emme julista filosofian tai aatteiden evankeliumia -
vaan Jumalan Sanaa -
Pyhän Hengen ja voiman kautta, -
jota vuodatetaan, kun julistamme Sanaa."
Uskon, ja koen kehotusta rukoilla. Rukoilemme sairaiden puolesta.
Rukoilen myös, että sydämessäsi nousee usko -
ja että Pyhän Hengen voima vuodatetaan elämääsi.
Isä, Jeesuksen väkevässä nimessä rukoilen, että olisimme sukupolvi, -
ei niin kuin Betsaidan sukupolvi, vaan niitä, jotka uskovat, -
että olet edelleen Jumala, joka pelastaa, parantaa ja vapauttaa.
Herra, lähetä väkevä herätys.
Palakoon Pyhän Hengen tuli sydämissämme ihan uudella tavalla.
Sytytä soihtu ja anna sen palaa meissä, -
niin että näemme sielujen väkevän sadonkorjuun.
Julistan, että Jumalan valtakunnan voima -
virtaisi kaikkien elämään.
Nuhtelen kaikkia sairauksia. Julistan Janicelle Ranskassa.
Hänen isänsä tarvitsee jalkojensa paranemista.
Isällä on hermovaurio, ja sisäelimissä, munuaisissa ja veressä on häiriöitä.
Julistan elämää Jeesus-nimessä.
Texasissa USA:ssa Irwin kärsii mielenterveysongelmista.
Hän kokee hyökkäyksiä. Murran sen ikeen Jeesuksen nimessä.
New Jerseyssä Christinellä on 4. asteen luusyöpä.
Kiroan syövän juuren hänen elämässään tässä hetkessä -
Jeesuksen väkevässä nimessä. Lasken käteni rukouspyyntöjen päälle.
Niiden päälle, joilla on nälkä ja jano. Täytä heidät Jeesuksen nimessä.
Rukoilemme yhdessä sopien, -
sillä Sinä olet ihmeiden, merkkien ja tunnustekojen Jumala.
Jos sinulla on rukouspyyntö, soita meille tai lähetä sähköpostia -
ruudun osoitteeseen.
Ensi kertaan, omasta, Rachel-vaimoni ja koko tiimin puolesta.
Kiitos, että rukoilet puolestamme. Me rukoilemme puolestasi.
Jumalan siunausta Jeesuksen väkevässä nimessä.
Kiitämme työmme tukijoita. Tukenne mahdollistaa ohjelman.
Rukoilkaa puolestamme, kun viemme evankeliumia kansoille.
Lisätietoja tapahtumista on osoitteessa shakethenations.com.
Seuraa meitä Facebookissa, Instagramissa ja YouTubessa.
Saat uskoa inspiroivaa sisältöä. Iloitsemme yhteydenotostasi.
Suomennos: Marianne Tenetz